รองนายกรัฐมนตรี ชี้ กกต.ต้องนำข้อผิดพลาดการจัดเลือกตั้งล่วงหน้ามาปรับใช้ เพื่อให้การเลือกตั้งทั่วไปเป็นไปด้วยความเรียบร้อย
รองนายกรัฐมนตรี ชี้ กกต.ต้องนำข้อผิดพลาดการจัดเลือกตั้งล่วงหน้ามาปรับใช้ เพื่อให้การเลือกตั้งทั่วไปเป็นไปด้วยความเรียบร้อย พร้อมปฏิเสธไม่ทราบว่ามีเหตุให้การเลือกตั้งเป็นโมฆะหรือไม่นายวิษณุ เครืองาม รองนายกรัฐมนตรี กล่าวถึงกรณีที่ประชาชนมองว่าการจัดการเลือกตั้งล่วงหน้าที่ผ่านมา คณะกรรมการการเลือกตั้ง หรือ กกต.ทำให้เกิดข้อผิดพลาดขึ้นหลายอย่างว่า ส่วนตัวไม่ทราบรายละเอียดว่ามีปัญหาอะไรบ้างให้ กกต.เป็นผู้ชี้แจงเอง และ กกต.ต้องนำข้อผิดพลาดทั้งหมดมาแก้ไขและป้องกันไม่ให้เกิดขึ้นอีกในวันเลือกตั้งทั่วไป 24 มีนาคมนี้ ส่วนการที่หลายพรรคการเมืองระบุว่า กกต.อาจทำผิดตามมาตรา 157 และอาจยื่นฟ้องร้องภายหลังได้นั้น ตนเองก็ไม่ทราบเช่นกัน ขึ้นอยู่กับพรรคการเมืองจะพิจารณาและดำเนินการเอง ส่วนข้อกังวลของประชาชนที่มองว่าข้อผิดพลาดทั้งหมดอาจส่งผลให้การเลือกตั้งเป็นโมฆะ นายวิษณุ กล่าวว่า ไม่ทราบรายละเอียดและขั้นตอน จึงไม่สามารถระบุได้ว่าจะมีเหตุให้ไปถึงขั้นนั้นหรือไม่ นอกจากนี้ยืนยันไม่ทราบว่าพลเอก ประยุทธ์ จ้นทร์โอชา นายกรัฐมนตรีและหัวหน้าคณะรักษาความสงบแห่งชาติ จะขึ้นเวทีปราศรัยกับพรรคพลังประชารัฐในวันที่ 22 มีนาคมนี้หรือไม่ จึงไม่ขอแสดงความคิดเห็นว่าหากนายกรัฐมนตรีขึ้นเวทีปราศรัยต้องระวังข้อกฏหมายใดเป็นพิเศษ เพราะมีฝ่ายที่เกี่ยวข้องดูแลแล้ว ซึ่งไม่ใช่ตนเองนายวิษณุ ยังกล่าวว่า การที่คณะรัฐมนตรีอนุมัติงบประมาณเพิ่มเติมในกองทุนประชารัฐ ทั้งที่ใกล้ช่วงเลือกตั้งแล้วนั้น ก็ไม่มีปัญหา เนื่องจากเป็นเรื่องจำเป็นที่ต้องดำเนินการอย่างต่อเนื่อง ไม่ใช่การเอื้อประโยชน์ที่หวังผลการเลือกตั้ง เช่นเดียวกับการประชุม ครม.ก็ยังเป็นการประชุมตามปกติ แต่ไม่ใช่วาระเร่งด่วน เป็นวาระตามปกติเท่านั้น เช่น การแต่งตั้ง อย่างไรก็ตามอีก 2-3 วันก็ถึงวันเลือกตั้งแล้ว ขออย่าไปขยายความเรื่องต่างๆ